Sotra.app

Sotra.app jo webbok, na kótaremž dajo se prědny zjawnje pśistupny awtomatiski pśełožowaŕ za serbšćinu wužywaś. K dispoziciji stoje rěcne poriki górnoserbski-, górnoserbsko-dolnoserbski a dolnoserbski-nimski kaž teke nawopak. Zakłady za to su dwójorěcne korpuse z paralelnymi sadami a teke monolingualne daty za kuždu rěc.

Wuwijanje awtomatiskego pśełožowarja jo se zachopiło pó někotarych testach w zachadnych lětach 2019 we wobłuku projekta Rěcnego centruma WITAJ, spěchowanego wót Załožby za serbski lud. Prědna wersija pśełožowarja na zakłaźe statistiskego systema MOSES jo se w měrcu 2021 wózjawiła.Serbski přełožowanski program „sotra“ jo online, Rěcny centrum WITAJ, 22. měrca 2021. Wót maja 2022 wužywa zjawna wersija neuronalny system Fairseq.„sotra 2.0“ z lěpšej kwalitu a nowym napohladom, Rěcny centrum WITAJ, 6. maja 2022. W februarje 2021 jo mimo togo Microsoft swój Bing translator za górnoserbšćinu wózjawił, pśi comž se w ramiku projekta "sotra" wuźěłane daty wužywaju.K dnjej maćeršćiny: Hornjoserbšćina w Microsoft Bing-přełožowarju, Rěcny centrum WITAJ, 21. februara 2022.

W septembrje 2022 su "sotru" wó rěcnyma pórikoma dolnoserbski-nimski a górnoserbski-dolnoserbski ako teke wó dolnoserbski wužywarski pówjerch rozšyrili.Přełožowanski program „sotra“ nětko tež za delnjoserbšćinu, Rěcny centrum WITAJ, 15. septembra 2022.

K dalšnym funkcijam "sotry" słuša integrěrowana pšawopisna kontrola za wšykne tśi rěcy.

 Nožki 

 Wótkaz 
 Startowy bok "sotry" (górnoserbski/dolnoserbski/nimski)

Kategorija:Internet
Kategorija:Serbšćina